A TANÁCS IRÁNYELVE

az emberi fogyasztásra szánt élelmiszerekben történő felhasználásra engedélyezett színezőanyagokra vonatkozó tagállami jogszabályok közelítéséről

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére és 227. cikkének (2) bekezdésére,

tekintettel a Bizottság javaslatára,

tekintettel az Európai Parlament véleményére,

tekintettel a Gazdasági és Szociális Bizottság véleményére,

mivel az emberi fogyasztásra szánt élelmiszerekben felhasználható színezőanyagokra vonatkozó előírások meghatározásánál a legfontosabb szempontok a közegészség védelme, a fogyasztók hamisítás elleni védelme és a gazdaság szükségletei;

mivel az egyes országokban a színezőanyagokra vonatkozó előírások közötti különbségek akadályozzák az élelmiszerek szabad mozgását és tisztességtelen verseny kialakulásához vezethetnek, és ily módon közvetlenül befolyásolják a közös piac létrehozását és működését;

mivel az élelmiszerek szabad mozgása érdekében szükség van ezen előírások közelítésére;

mivel az említett előírások közelítésének első fázisában létre kell hozni az élelmiszerek színezésére engedélyezett színezőanyagok listáját és meg kell határozni ezen anyagok tisztasági követelményeit, míg az élelmiszerek színezésére vonatkozó feltételek összehangolásáról a Tanács a második fázisban határoz;

mivel egyes tagállamok gazdasági szükségleteinek figyelembevétele érdekében meg kell határozni egy olyan határidőt, ameddig az érintett tagállamok bizonyos színezőanyagokra vonatkozóan fenntarthatják a jelenlegi előírásaikat, ugyanakkor az említett időszak alatt a Tanács, az elvégzett tudományos kutatások eredményeitől függően határozhat ezek engedélyezéséről,

ELFOGADTA EZT AZ IRÁNYELVET:

1. cikk

(1) Amennyiben a 2., a 3., a 4. vagy a 13. cikk előírásai másképp nem rendelkeznek, a tagállamok kizárólag az I. mellékletben felsorolt színezőanyagok használatát engedélyezhetik az emberi fogyasztásra szánt élelmiszerek (a továbbiakban "élelmiszerek") színezésére.

(2) Az élelmiszerek színezésére szolgáló anyagok használata nem eshet semmilyen általános korlátozás alá.

(3) Amennyiben az I. mellékletben felsorolt színezőanyagok valamelyikének élelmiszerekben történő használata veszélyeztetheti az emberi egészséget, az érintett tagállam legfeljebb egy évre felfüggesztheti a szóban forgó színezőanyag élelmiszerekben való felhasználására vonatkozó engedélyét. Erről a többi tagállamot és a Bizottságot egy hónapon belül értesíti. A Bizottság javaslatára a Tanács irányelv formájában egyhangúlag és haladéktalanul határoz arról, hogy szükség van-e az I. mellékletben szereplő lista módosítására, és ha igen, milyen mértékben. A Tanács szükség esetén az e bekezdés első mondatában meghatározott időszakot meghosszabbíthatja.

(4) Ezen irányelv rendelkezéseit a Közösségben történő fogyasztásra szánt vagy ide behozott, feldolgozott vagy feldolgozatlan termékekre is alkalmazni kell.

2. cikk

(1) Az ezen irányelvről szóló értesítést követő három évig a tagállamok fenntarthatják a II. mellékletben felsorolt színezőanyagokra vonatkozó, nemzeti jogszabályaikban foglalt rendelkezéseiket.

(2) Az (1) bekezdésben meghatározott határidőn belül, a Tanács a Szerződés 100. cikkében foglalt rendelkezésekkel összhangban javaslatot tehet az említett színezőanyagok használatát engedélyező irányelv meghozatalára. Az engedély kizárólag akkor adható meg, ha megfelelő tudományos kutatások igazolják a szóban forgó anyagok egészségre való ártalmatlanságát, és felhasználásuk gazdasági szempontból szükséges. Amennyiben a Tanács az (1) bekezdésben szereplő határidőn belül nem tesz javaslatot, a 12. cikk rendelkezéseit kell alkalmazni.

3. cikk

Ez az irányelv nem érinti a bizonyos élelmiszerek előállításához az ízt, az aromát vagy a tápértéket javító tulajdonságuk miatt felhasznált, másodlagos színező hatással rendelkező természetes anyagokra, különösen a paprikára, a kurkumára, a sáfrányra és a szantálfára vonatkozó, nemzeti jogszabályokban foglalt rendelkezéseket.

4. cikk

Ez az irányelv nem érinti azokat a nemzeti jogszabályokban foglalt rendelkezéseket, amelyek a következő, engedélyezett színezőanyagokra vonatkoznak:

a) a keménytojás héjának festésére, a dohány és a dohánygyártmányok színezésére használt színezékek;

b) a húsokra, a citrusfélékre, a sajt kérgére, a tojáshéjra vagy más, az élelmiszerek általában nem elfogyasztott külső részeire történő bélyegzésre használnak.

5. cikk

Ez az irányelv nem érinti azokat a nemzeti jogszabályokban foglalt rendelkezéseket, amelyek meghatározzák, hogy mely élelmiszereket lehet az I. és a II. mellékletben felsorolt anyagokkal színezni, valamint e kezelés körülményeit.

6. cikk

A tagállamok az I. mellékletben felsorolt színezőanyagok hígítására vagy feloldására csak a következő termékek használatát engedélyezhetik:

nátrium-karbonát és nátrium-hidrogén-karbonát

nátrium-klorid

nátrium-szulfát

szőlőcukor (glükóz)

tejcukor (laktóz)

szacharóz

dextrinek

keményítők

etanol

glicerin

szorbitol

étolajok és étkezési zsírok

méhviasz

víz

7. cikk

Az 5. és a 6. cikk rendelkezéseitől eltérve, a tagállamok a litolrubin és az égetett umbra használatát - függetlenül attól, hogy azokat parafinviasszal vagy más ártalmatlan anyaggal keverik-e - kizárólag a sajtkéreg színezésére engedélyezhetik.

8. cikk

A tagállamok megteszik a szükséges intézkedéseket

- annak biztosítására, hogy az I. mellékletben felsorolt anyagok élelmiszerek színezésére történő felhasználásuk során eleget tegyenek a III. mellékletben meghatározott általános és különös követelményeknek,

- annak biztosítására, hogy a 6. cikkben felsorolt termékek az I. mellékletben szereplő színezékek hígítására vagy feloldására történő felhasználásuk során eleget tegyenek a III. melléklet A. címének 1. pontjában és 2. pontjának b) alpontjában meghatározott általános tisztasági követelményeknek.

9. cikk

(1) A tagállamok megteszik a szükséges intézkedéseket annak biztosítására, hogy az I. mellékletben felsorolt színezőanyagok csak akkor hozhatók forgalomba, ha a színezőanyag csomagolásán vagy a tárolóedényen fel van tüntetve:

a) az Európai Gazdasági Közösségen belüli gyártó vagy eladó neve és címe;

b) a színezőanyagnak vagy színezőanyagoknak az Európai Gazdasági Közösség számozási rendszere szerinti, az I. mellékletben megadott száma;

c) az "élelmiszerszínezék" kifejezés.

(2) Amennyiben az (1) bekezdésben meghatározott információk a színezék csomagolásán vagy tárolóedényén szerepelnek, illetve az (1) bekezdés c) pontjában meghatározott kifejezést a Közösség két hivatalos nyelvén - egy germán nyelvcsaládhoz és egy latin nyelvcsaládhoz tartozó nyelven - feltüntették, a tagállamok nem tagadhatják meg az I. mellékletben felsorolt színezőanyagok behozatalát kizárólag amiatt, hogy a címkézést nem tartják megfelelőnek.

10. cikk

Ezen irányelv rendelkezéseit alkalmazni kell a rágógumikra, ha azok színezéket tartalmaznak.

11. cikk

(1) A Bizottság javaslatára a Tanács irányelv formájában egyhangúlag határozhat a III. mellékletben meghatározott tisztasági követelmények módosításáról, amennyiben ez a tudományos eredmények alapján, a közegészség védelme érdekében szükségesnek bizonyul.

(2) A tagállamokkal folytatott konzultációt követően a Bizottság irányelv formájában meghatározza azokat a vizsgálati módszereket, amelyek a III. mellékletben szereplő tisztasági követelmények betartásának ellenőrzéséhez szükségesek.

12. cikk

(1) A tagállamok, az ezen irányelvről szóló értesítéstől számított egy hónapon belül, a fenti rendelkezéseknek megfelelően módosítják a szabályozásukat. Az így módosított szabályozást a tagállamokban legkésőbb az ezen irányelvről szóló értesítéstől számított két évvel forgalomba hozott termékekre kell alkalmazni.

(2) Ha a 2. cikk (2) bekezdésének utolsó mondatát kell alkalmazni, az abban a cikkben meghatározott határidő lejáratának napját az előző bekezdésben szereplő értesítés időpontja váltja fel.

13. cikk

Az irányelv rendelkezései nem érintik a Közösségből kivitelre szánt termékekre vonatkozó, nemzeti jogszabályokban foglalt rendelkezéseket.

14. cikk

Ezen irányelv rendelkezéseit Franciaország tengeren túli megyéire is alkalmazni kell.

15. cikk

Ennek az irányelvnek a tagállamok a címzettjei.

Kelt Brüsszelben, 1962. október 23-án.

a Tanács részéről

az elnök

E. COLOMBO

I. MELLÉKLET

Ezen irányelv 1. cikkében meghatározott színezékek felsorolását az alábbi három cím tartalmazza.

A megadott kémiai név általában a színezék nátriummal vegyített formájának (nátriumsójának) a neve. Az engedély a savas forma, illetve a színezék nátriummal, kalciummal, káliummal és alumíniummal vegyített formájának alkalmazására vonatkozik, az E 180 számú színezék, a litolrubin kivételével, akkor is, ha ezt külön nem jelzik, valamint más formákra akkor, ha azt jelzik.

Az alábbiakban felsorolt természetes színezőanyagokkal azonos szintetikus vegyipari termékek használata szintén engedélyezett.

Szín EEC-szám Általános megnevezés1 Schultz CI DFC2 Kémiai név vagy meghatártozás

I. Anyagban történő és felület színezésére szolgáló színezőanyagok

Sárga E 100 Kurkumin 1374 (1238) 75300 139 1,1,7-bisz-[4-hidroxi-3-(metoxi-fenil)]-hepta-1,6-dién-3,5-dion

E 101 Riboflavin (Laktoflavin) - - 111 6,7-dimetil-9-(D'-1"-ribitil-) izoalloxazin: 7,8-dimetil-10-(D-ribo-2,3,4,5,-tetrahidroxi-pentil-)10-izoalloxazin

E 102 Tartrazin 737 (640) 19140 64 5-hidroxi-1-(4-szulfáto-fenil-azo)-1Hpirazol-3-karboxilát

E 103 Krizoin S 186 (148) 14270 26 A p-szulfobenzol-azorezoroinol vagy a 2,4-dihidroxi-azobenzol-4-szulfonsav nátriumsója

E 104 Kinolinsárga 918 (801)3 470053 97 Kinoftalon- illetve 2-(2-kinolil)-indán-1,3dion mono- vagy diszulfonátjainak (főként az utóbbi) nátriumsói

E 105 Fast Yellow AB 172 (16) 13015 23 Az 1-(4-szulfo-fenilazo-4-aminobenzol-5-szulfonsav dinátriumsója

Narancssárga E 110 Narancssárga S Alkonyatsárga FCF - 15985 29 Dinátrium-2-hidroxi-1-(4-szulfonáto-fenil-azo)-naftalin-6-szulfonát

E 111 Narancs GGN - 15980 32 A 2-(4-szulfo-1-naftilazo-)1-naftol-4-szulfonsav dinátriumsója

Piros E 120 Kosnil Kárminsav 1381 (1239) 75470 107 A Coccus cacti (bíbortetű) kivonata, az ammóniumsókkal együtt

E 121 Orchil (lakmusz), orcein 1386 (1242) 141 A Rocella, a Lichanora és az Orchella piros színezék levegőn, ammóniaoldattal nyert kivonata

E122 Azorubin Karmazsin 208 (179) 14720 38 Dinátrium-4-hidroxi-3-(4-szulfonáto-1-naftil-azo-)naftalin-1-szulfonát

E 123 Amaranth 212 (184) 16185 40 Az 1-(4-szulfonáto-1-naftil-azo-)naftalin-3,6-diszulfonát

E 124 Kosnil vörös A Ponceau 4R 213 (185) 16255 41 Trinátrium-2-hidroxi-1-(4-szulfonáto-1-naftil-azo-)naftalin-6,8-diszulfonát

E 125 Skarlát GN - 14815 34 2-(6"-szulfo-2"-+4"-xililazo-)1-naftol-3,6,8-triszulfonsav dinátriumsója

E 126 Ponceau 6R 215 (186) 16290 42 Az 1-(4-szulfo-1-naftilazo-)2-naftol-3,6,8-triszulfonsav tetranátriumsója

Kék E 130 Antrakinonkék (Szolantrénkék R5) 1228 (1106) 69800 104 N,N'-dihidro-1,2,1,2"-antrakinon-azin (Indantron)

E 131 Patentkék V 826 (712) 42051 85 Az m-hidroxi-tetraetil-diamino-trifenil-karbinol-anhidrid-diszulfonsav kalciumsója

E 132 Indigókármin 1309 (1180) 73015 105 Dinátrium-3,3-dioxo-2,2"-bi(indolilidén)-indigotin-5,5"-diszulfonát

Zöld E 140 Klorofillok 1403 (1249a) 75810 110 Klorofill a: 1,3,5,8-tetrametil-4-etil-2-vinil-9-oxo-10-metoxi-karbonil-forbin-7-propionsav-fitilészter magnézium-komplexe Klorofill b: 1,5,8-trimetil-4-etil-2-vinil-3-formil-9-oxo-10-metoxi-karbonil-forbin-7-propionsav-fitilészter magnézium-komplexe

E 141 Klorofill- és klorofillin-rézkomplexek - - 110 Klorofill-rézkomplex és klorofillin-rézkomplex

Barna E 150 Karamell4 - - - Kizárólag a szacharóz vagy más cukrok melegítésével kapott termék

Fekete E 151 Brillantfekete Fekete BN, - 28440 58 Tetranátrium-4-acetamido-5-hidroxi-6-[7-szulfonáto-(4-szulfonáto-fenil-azo)-1-naftil-azo-]naftalin-1,7-diszulfonát

E 152 Fekete 7984 - - - Az 1-[4-(4-szulfo-1-fenil-azo-)7-szulfo-)1-naftil-azo-]1-hidroxi-7-amino-naftalin-3,6-diszulfonsav tetranátriumsója

E 153 Növényi szén Az orvosi szénnel megegyező tulajdonságokkal rendelkező növényi szén

Külön-böző szín- árnya-latok E 160 Karotinok a)alfa-, béta- és gamma-karotin - - - Az összes transz-izomer.

b)Bixin Norbixin (Roucou, Annatto) - - - A Bixin karotinszínezék, amely az olajos Annatto-kivonatok legjelentősebb összetevője. Az Annatto a Norbixin monometil-észtere. A Norbixin szimmetrikus dikarboxilsav. A vizes Annatto-kivonatok legjelentősebb színezőanyaga a norbixin alkálisója.

c) Kapszantin Kapszorubin - - - Paprika-kivonat.

d) Likopin - - - Az összes transz-izomer.

E 161 Xantofillek a) Flavoxantin b) Lutein c) Kriptoxantin d) Rubixantin e) Violaxantin f) Rodoxantin 1403 (1249a) 144 A xantofillek a karotin keton- vagy hidroxi-származékai

E 162 Céklavörös Betanin - A vörös cékla gyökerének vizes kivonata.

E 163 Antociánok 1394 1400 - 112 Az antociánok a 2-fenil-benzopirilium sóinak glükozidjai; legtöbbjük hidroxiszármazék. Az antociánok közé tartoznak a következő, nem glükonált antociánok: pelargonidin, cianidin, peonidin, delfinidin, petunidin, malvidin. Az antociánokat kizárólag étkezési zöldségekből vagy gyümölcsökből szabad kinyerni, mint például az eperfélék, a szederfélék, a cseresznyefélék, a szilvafélék, málnafélék, feketeribizli, a pirosribizli, a vöröskáposzta, a vöröshagyma, az áfonyafélék, a padlizsán, a szőlőfélék és a feketebodzafélék.

II. Kizárólag felületi színezésre szolgáló színezékek

E 170 Kalcium-karbonát 1405 (1260) 77220 -

E 171 Titán-dioxid 1418 (1264) 77891 -

E 172 Vas-oxidok és vas-hidroxidok 1276 1311 1428 1429 1470 77489 77491 77492 77499 - - - -

E 173 Alumínium - 77000 -

E 174 Ezüst - - -

E 175 Arany - - -

III. Kizárólag bizonyos használatra szolgáló színezőanyagok

E 180 Litolrubin BK (Pigmentrubin) (sajtkéreg színezésére) 194 (163) 15850 147 Kizárólag a 3-hidroxi-4-(4metil-2-szulfonáto-fenil-azo)-naftalin-2-karboxilát kalcium- és alumíniumsója.

Külön-böző Szín-árnya-latok E 181 Égetett umbra (sajtkéreg színezésére) - - - A termék előállítása mangán-, vas-oxidok, valamint kalcium- és alumínium-szilikátok, karbonátok és szulfátok keverékének levegőn történő égetésével történik.

1 A nevek csak tájékoztató jellegűek. 2 A rövidítések jelentése: Schultz: - G. Schultz, Farbstofftabellen, 7. kiadás, Lipcse, 1931. CI: - a zárójelben lévő számok: Rowe-Színindex 1924; egyéb számadatok: Rowe-Színindex, második kiadás, Bradford, Anglia, 1956. DFG: - Toxikologische Daten von Farbstoffen und ihre Zulassung für Lebensmittel in verschieden Ländern, összeállította a Bizottság nevében dr. G. Hecht professzor, Wuppertal-Elberfeld, a Német Kutatóintézet Színezék Bizottságának 6. közleménye. 2. kiadás, Wiesbaden, 1957. 3 Ez csak a 918 Schultz és a 97 DFG számmal megegyező "early dye" színezőanyagokra vonatkozik 4 A "karamell" megnevezés a színezésre szolgáló, többé-kevésbé intenzív barna színű termékekre vonatkozik. Nem felel meg a német "Karamell" kifejezésnek, amely édes, aromás, a cukor melegítésével kapott, a cukrászatban és az édesiparban használt terméket jelenti.

II. MELLÉKLET

Általános megnevezés1 Schultz CI DFC2 Kémiai név vagy meghatározás

I. Anyagban történő és a felület színezésére szolgáló színezékek

Perzsa bogyós növény kivonata 1369 (1234) 75640 138 Különböző Rhammus bogyók kivonatai, elsősorban az infectorius, az amygdalinus és a sexatalis.

Orkanet, alkannin 1382 (1240) 75520 75530 140 Az Alkanna tinctoria gyökerének kivonata.

Növényi karamellin - - - Bizonyos tőzegek és lignitek különleges kezelésével kapott casseli barnából nyert kivonat.

Eritrozin 887 (773) 45430 93 Dinátrium-[2-2,4,5,7-tetrajód-3-oxido-6-ono-xatén-9-il) benzoát].

Zöld S (Brillantzöld BS) 836 (737) 44090 86 A 4,4-bisz-(dimetil-amino-)difenil-metilén-2-naftol-3,6-diszulfonsav nátriumsója.

II. Kizárólag bizonyos használatra szolgáló színezékek

Ultramarinkék (a cukrok kékítésére) 1435 (1290) 77007 - Az alumínium, a nátrium, a szilícium és a kén vegyülete.

1 és 2 Lásd az I. melléklet megjegyzéseit.

III. MELLÉKLET

TISZTASÁGI KÖVETELMÉNYEK

A. ÁLTALÁNOS TISZTASÁGI KÖVETELMÉNYEK

Amennyiben az alábbi B. címben szereplő különleges követelmények másként nem határozzák meg, az I. mellékletben felsorolt színezőanyagoknak a következő tisztasági, mennyiségi, valamint a tiszta színezékre számolt százalékos követelményeknek kell megfelelniük.

1. Szervetlen szennyeződések

a) legfeljebb 5 mg/kg arzént és legfeljebb 20 mg/kg ólmot tartalmazhatnak;

b) a következő anyagokból egyenként legfeljebb 100 mg/kg-ot, vagy együttesen legfeljebb 200 mg/kg mennyiséget tartalmazhatnak: antimon, réz, króm, cink, bárium-szulfát;

c) nem tartalmazhatnak kimutatható mennyiségben kadmiumot, higanyt, szelént, tellurt, talliumot, uránt, kromátokat vagy a bárium oldható vegyületeit.

2. Szerves szennyeződések

a) nem tartalmazhatnak 2-naftil-amint, benzidint, amino-4-difenilt (vagy xenilamint) és ezek származékait;

b) nem tartalmazhatnak policiklikus aromás szénhidrogéneket;

c) a szintetikus szerves összetevők legfeljebb 0,01 % szabad aromás amint tartalmazhatnak;

d) a szintetikus szerves összetevők legfeljebb 0,5 % köztes szintetikus terméket tartalmazhatnak, a nem szabad aromás aminok kivételével;

e) a szintetikus szerves összetevők legfeljebb 4 % mellékszínezéket (izomereket, homológokat, stb.) tartalmazhatnak;

f) a szulfonált szerves színezékek legfeljebb 0,2 % dietil-éterrel kivonható anyagot tartalmazhatnak.

B. KÜLÖNLEGES TISZTASÁGI KÖVETELMÉNYEK

E 101 - Riboflavin (Laktoflavin)

Lumiflavin: Készítsünk etanolmentes kloroformot a következő módon: enyhén, de alaposan rázzunk össze 20 ml kloroformot 20 ml vízzel 3 percen keresztül, majd hagyjuk, állni. Fejtsük le a kloroformos réteget, majd kétszer ismételjük meg a műveletet, mindig 20 ml-t használva. Végül szűrjük le a kloroformot száraz szűrőpapíron, rázzuk össze a szűrletet 5 g porrá tört vízmentes nátrium-szulfáttal, hagyjuk a keveréket két órán keresztül állni, majd ülepítsük vagy szűrjük le a tiszta kloroformot. Rázzunk össze 5 percen keresztül 25 mg riboflavint 10 ml etanolmentes kloroformmal, majd szűrjük le: a szűrlet színe nem lehet intenzívebb, mint az 1000 ml-re hígított 3 ml 0,1 n kálium-dikromát vizes oldatának színe.

E 102 - Tartazin

Vízben nem oldható rész: legfeljebb 0,2 %

Mellékszínezékek: legfeljebb 1 %

E 103 - Krizoin S

Vízben nem oldható rész: legfeljebb 0,2 %

E 104 - Kinolinsárga

Vízben nem oldható rész: legfeljebb 0,2 %

E 105 - Fast Yellow AB

Vízben nem oldható rész: legfeljebb 0,2 %

Mellékszínezékek: legfeljebb 3 %

Nem szulfonált aromás aminok és anilin: legfeljebb 10 mg/kg

a) A 2-amino-azobenzol és a 4-amino-azobenzol meghatározása: Oldjunk fel 20,0 g Fast Yellow AB színezéket 400 ml vízben és adjunk hozzá 5 ml 1 n nátrium-hidroxidot. Rázzuk össze választótölcsérben négyszer egymás után egyenként öt percig, 50 ml klórbenzollal. Mossuk ki az egyesített klórbenzol-kivonatot egymás után 400 ml 0,1 n nátrium-hidroxid adagokkal, amíg a felső vizes réteg színtelen lesz. Szűrjük le a klórbenzolos oldatot vastag, összehajtott szűrőpapíron, majd mérjük meg az extinkciót (E1) spektrofotométerben 414 nm-en, a megfelelő vastagságú (d1) küvettában lévő klórbenzoléhoz képest.

Számítás:

2-amino-azobenzol-tartalom és 4-amino-azobenzol-tartalom (mg/kg) = [pic]

Megjegyzés:

E [pic] 414 nm-en[pic][pic]

Az amino-azobenzol-tartalmat csak 90 %-ig lehet meghatározni. A következő módszer lehetővé teszi a 2-amino-azobenzol és a 4-amino-azobenzol elkülönítését. Vízfürdőn, meleg levegőáramban történő melegítéssel pároljunk le 100 ml klórbenzol-kivonatot körülbelül 20 ml-re. Öntsük a lepárolt oldatot (megfelelő méretű) alumínium-oxid oszlopra. Eluáljuk klórbenzollal. Az első 100 ml klórbenzol-eluátum a 2-amino-azobenzolt tartalmazza. Ezután történik a para-izomer eluálása. Hígítsuk a két oldatot 100 ml-re. Mérjük meg az orto-izomer extinkcióját 414 nm-en (E2), a para-izomer extinkcióját pedig 376 nm-en (E3).

E [pic] 414 nm-en a 2-amino-azobenzolra = 39,7

E [pic] 376 nm-en a 4-amino-azobenzolra = 110

2-amino-azobenzol-tartalom (mg/kg) = [pic]

4-amino-azobenzol-tartalom (mg/kg) = [pic]

b) Az anilin meghatározása: Rázzuk össze kétszer egymás után 75 ml-es mennyiséget a megmaradt klórbenzol-kivonatból 50 ml 0,5 n sósavval, majd kétszer egymás után 25 ml vízzel. Semlegesítsük az egyesített vizes kivonatokat 30 %-os nátrium-hidroxid oldattal, majd savasítsuk 10 ml 0,5 n sósavval. Oldjunk fel a kapott oldatban 1-2 g kálium-bromidot. Hűtsük le jeges vízben, majd adjunk hozzá 20 csepp 0,1 n nátrium-nitrátot és hagyjuk állni tíz percen keresztül. Távolítsuk el a fölösleges nitrát mennyiségét szulfaminsav hozzáadásával. Adjunk 10 ml 2 n nátrium-hidroxidhoz körülbelül 5 ml 3 %-os R-só (2-naftol-3,6-diszulfonsav dinátriumsója) oldatot, majd öntsük bele a szulfaminsav hozzáadása után kapott oldatot. Hagyjuk állni tizenöt percen keresztül. Adjunk hozzá Kongóvörös TS indikátort, majd addig savasítsuk a színezékoldatot, amíg a színe kékre változik, majd szűrjük le. Az amino-azobenzol színezék a szűrőn marad. Hígítsuk a szűrletet 200 ml térfogatra, majd mérjük meg az extinkciót 490 nm-en (E4).

Számítás:

Anilintartalom (mg/kg) = [pic]

E [pic] 490 nm-en az anilinre = 226

E 110 - Narancssárga S

Vízben nem oldható rész: legfeljebb 0,2 %

E 111 - Narancssárga GGN

Vízben nem oldható rész: legfeljebb 0,2 %

E 120 - Kosnil és kárminsav

Papírkromatográfia: 2 g trinátrium-citrát 100 ml 5 % ammónium-hidroxiddal készített oldatával a kosnil csak egy foltot hagy a lúgos zónában.

E 122 - Azorubin

Vízben nem oldható rész: legfeljebb 0,2 %

Mellékszínezékek: legfeljebb 1 %

E 123 - Amaranth

Vízben nem oldható rész: legfeljebb 0,2 %

E 124 - Kosnil vörös A,

Vízben nem oldható rész: legfeljebb 0,2 %

E 125 - Skarlát GN

Vízben nem oldható rész: legfeljebb 0,2 %

E 126 - Ponceau 6 R

Vízben nem oldható rész: legfeljebb 0,2 %

Mellékszínezékek: legfeljebb 3 %

E 131 - Patentkék V

Vízben nem oldható rész: legfeljebb 0,5 %

Króm (CR-ben becsülve): legfeljebb 20 mg/kg

Mellékszínezékek: legfeljebb 1 %

E 132 - Indigotin

Vízben nem oldható rész: legfeljebb 0,2 %

Mellékszínezékek: legfeljebb 1 %

Izatin-szulfonsav: legfeljebb 1 %

E 141 - Klorofill-rézkomplexek és klorofillin-rézkomplexek

A klorofill-rézkomplex 1 %-os terpentines oldata nem lehet zavaros és nem lehet üledékes.

Réz (szabadon ionizálható Cu): legfeljebb 200 mg/kg

E 151 - Brillantfekete BN, Fekete PN

Vízben nem oldható rész: legfeljebb 0,2 %

Mellékszínezékek: legfeljebb 15 % (A mellékszínezékek jelenléte - amelyek között például diacetilált-vegyületeket mutattak ki - nélkülözhetetlen a pontos színárnyalat eléréséhez)

Köztes termékek: legfeljebb 1 %

E 152 - Fekete 7984

Vízben nem oldható rész: legfeljebb 0,2 %

Ólom: legfeljebb 10 mg/kg

Arzén: legfeljebb 2 mg/kg

E 153 - Növényi szén

Nagyobb aromás szénhidrogének: 1 g növényi szenet 10 g tiszta ciklohexánnal kell extrahálni két órán keresztül. A kivonatnak színtelennek kell lennie; ultraibolya fényben csak kissé vagy egyáltalán nem fluoreszkálhat; párláskor nem hagyhat maradékot.

Kátrányos termékek: Forraljunk 2 g növényi szenet 20 ml 1 n nátrium-hidroxiddal. A szűrletnek színtelennek kell lennie.

E 160a - Alfa-, béta- és gamma-karotin

Kromatográfia: Alumínium-oxidon vagy szilikagélen a tiszta béta-karotinnak csak egy zónája lehet.

E 160b - Bixin és Norbixin (Roucou, Annatto)

Kromatográfia:

a) Annatto: Oldjunk fel elegendő mennyiségű Annatto-t benzolban vagy hígítsuk fel az Annatto benzolos oldatát úgy, hogy a 0,1 %-os kálium-dikromáttal megegyező színű oldatot kapjunk. Öntsünk az oldatból 3 ml-t alumínium-oxid oszlop tetejére; az eluálást lassan végezzük. Mossuk át az oszlopot háromszor benzollal. A bixin nagyon erősen abszorbeálódik az alumínium-oxid oszlopon és brilliáns narancsvörös zónát képez (a krocetintől eltérően). Egy rendkívül halvány sárga zóna általában rendkívül gyorsan áthalad az oszlopon, együtt a kristályos bixinnel. A bixint nem lehet benzolban, könnyűbenzinben, éterben, kloroformban, acetonban, etanolban vagy metanolban eluálni. Azonban az etanol és a metanol hatására az erős narancsszínű színárnyalat narancssárgába megy át.

Carr-Price reakció: Távolítsuk el a benzolt a műveletet megelőzően kálium-karbonáttal vízmentesített kloroformmal történő háromszori mosással. Az utolsó mosó kloroform eluálása után öntsünk 5 ml Carr-Price reagenst az oszlop tetejére. A bixin-zóna azonnal kékeszöldre változik (a krocetintől eltérően).

b) Bixin: Oldjunk fel 1-2 g kristályos bixint 20 ml kloroformban. Öntsük az oldatot előkészített oszlop tetejére. Mossuk az oldatot a műveletet megelőzően nátrium-karbonáttal vízmentesített kloroformmal, majd járjunk el az a) pontban ismertetettek szerint (Carr-Price reakció).

c) A Norbixin lúgos oldatai: Tegyünk 2 ml Annatto vizes oldatot 50 ml-es választótölcsérbe. Adjunk hozzá elegendő mennyiségű 2 n kénsavat az erősen savas közegben végbemenő reakcióhoz. A norbixin vörös csapadékként kiválik. Adjunk hozzá 50 ml benzolt, majd rázzuk össze alaposan. A szétválás után a vizes fázist távolítsuk el, majd mossuk a benzolos oldatot 10 ml vízzel addig, amíg az oldat már nem savas. Centrifugáljuk a norbixin-oldatot (általában emulzió) benzolban tíz percen keresztül 2500 ford/perc fordulatszámon. Dekantáljuk a tiszta norbixin-oldatot, majd víztetenítsük vízmentes nátrium-szulfát hozzáadásával. Öntsünk az oldatból 3-5 ml mennyiséget alumínium-oxid oszlop tetejére. Az a) pont szerinti eluáláskor a bixinhez hasonlóan fog viselkedni, és szintén adja a Carr-Price reakciót.

E 162 - Céklavörös, betanin

Papírkromatográfia: 2 n sósavval telített butanollal, mint oldószerrel a betanin egy vörös foltot ad, barnás csíkkal, kis migráció mellett.

E 171 - Titán-dioxid

Sósavban oldható rész: Szuszpendáljunk fel 5 g titán-dioxidot 100 ml 0,5 n sósavban, majd időnkénti kevergetés mellett melegítsük vízfürdőn. Szűrjük le Gooch-tégelyben, amelynek aljára három szűrőréteget tettünk, és amelyek közül az első durva azbeszt, a második szűrőpapír, a harmadik pedig finom azbeszt. Mossuk háromszor egymás után 10 ml 0,5 n sósavval. Platina bepárlócsészében pároljuk szárazra, majd hevítsük sötétvörös izzásig, a súlyállandóság eléréséig. A bepárlási maradék mennyisége nem haladhatja meg a 0,0175 grammot.

Antimon: legfeljebb 100 mg/kg.

Cink: legfeljebb 50 mg/kg.

Oldható báriumvegyületek: legfeljebb 5 mg/kg

172 - Vasoxidok és hidroxidok

Szelén: legfeljebb 1 mg/kg.

Higany: legfeljebb 1 mg/kg.

E 181 - Égetett umbra

Mangánoxidok, Mn3O4-ként számolva: legfeljebb 8 %

Nem tökéletesen elégett szerves anyagok: Forraljunk 2 g égetett umbrát 30 ml 20 %-os kálium-hidroxid oldatban, majd szűrjük le. A szűrletnek színtelennek kell lennie.